UDTALELSE FRA KOMMISSIONEN i henhold til EF-traktatens artikel 251, stk. 2, litra c), om Europa-Parlamentets ændringer til Rådets fælles holdning til forslaget til EUROPA-PARLAMENTETS OG RÅDETS DIREKTIV OM FORSIKRINGSFORMIDLING OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2000/0213 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, litra c), om Europa-Parlamentets ændringer til Rådets fælles holdning til forslaget til EUROPA-PARLAMENTETS OG RÅDETS DIREKTIV OM FORSIKRINGSFORMIDLING

1. Indledning

I EF-traktatens artikel 251, stk. 2, tredje afsnit, litra c), hedder det, at Kommissionen afgiver udtalelse om de ændringer, Europa-Parlamentet har vedtaget ved andenbehandlingen. Kommissionen afgiver nedenstående udtalelse om Europa-Parlamentets 13 ændringsforslag.

2. Sagsforløb

Dato for fremsendelse af forslaget til Europa-Parlamentet og Rådet (dokument KOM(2000) 511 endelig - 2000/0213COD): // 20.9.2000 [1]

[1] EFT C29 E af 30.1.2001, s.245.

Dato for udtalelse fra Det Økonomiske og Sociale Udvalg: // 30.5.2001 [2]

[2] EFT C221 af 7.8.2001, s.121.

Dato for Europa-Parlamentets udtalelse ved førstebehandlingen: // 14.11.2001

Dato for vedtagelse af Rådets fælles holdning:

Dato for underretning af Kommissionen om Rådets fælles holdning:

Dato for Europa-Parlamentets udtalelse ved andenbehandlingen // 18.3.2002

4.4.2002

13.6.2002

3. Formål med forslaget

* Målet med dette direktivforslag er at samordne de nationale bestemmelser om forsikringsformidling for at skabe et indre marked for forsikring, især på detailmarkedet.

* Forslaget fastsætter rammer for bestemmelserne for at garantere: i) en høj grad af professionalisme og kompetence blandt alle forsikringsformidlere i Fællesskabet, ii) en høj grad af beskyttelse af forsikringstagernes interesser ved at sørge for forholdsvis strenge krav til information af forsikringstagerne.

* Forslaget omfatter et system til registrering af alle forsikringsformidlere i deres hjemmemedlemsstater på betingelse af, at de opfylder visse faglige kvalifikationskrav (kompetence, omdømme, erhvervsansvarsforsikring og tilstrækkelig finansiel kapacitet). Denne registrering giver tilladelse til udøvelse af virksomhed i henhold til bestemmelserne om etableringsfrihed eller fri udveksling af tjenesteydelser i Fællesskabet under hjemmemedlemstatens kontrol (art. 3-9). Forslaget stiller desuden krav om information af forsikringstagere (art. 11-12).

4. Kommissionens udtalelse om Europa-Parlamentets ændringsforslag

4.1. Ændringsforslag, som Kommissionen kan acceptere

* Europa-Parlamentet vedtog ved andenbehandlingen 13 ændringsforslag til Rådets fælles holdning. De vedrører afklaring og præcisering af en række bestemmelser heri uden at ændre anvendelsesområdet eller forslagets målsætninger. Kommissionen accepterer disse 13 ændringsforslag.

* Der er tale om følgende ændringsforslag:

Ændringsforslag nr. // Bestemmelse i den fælles holdning

17 // Betragtning 12 : Præcisering af forslagets anvendelsesområde.

1 // Betragtning 23 : Udenretslige organer til bilæggelse af tvister skal tage hensyn til henstilling 98/257/EØF.

3 // Artikel 1, stk. 3, andet afsnit: Tilføjelse af en ikke-diskriminationsklausul for forsikringsformidlere i Fællesskabet i forhold til den behandling formidlere fra tredjelande, der udøver virksomhed i medlemsstaten fra et tredjeland, modtager.

4 // Artikel 2, nr. 3, tredje afsnit: Anvendelsesområde, tilpasning af denne bestemmelse til ordlyden i 12 (vedrører ikke den danske tekst).

5 // Artikel 2, nr. 4, tredje afsnit: Anvendelsesområde, tilpasning af denne bestemmelse til ordlyden i 12 (vedrører ikke den danske tekst).

Ændringsforslag nr. // Bestemmelse i den fælles holdning

6 // Artikel 3, stk. 2, andet afsnit: Registrering af formidlere. Registeret skal angive, i hvilke lande formidlerne udøver virksomhed i henhold til bestemmelserne om etableringsfrihed eller om fri udveksling af tjenesteydelser.

7 // Artikel 3, stk. 3, andet afsnit: Registreringen af formidlerne efterprøves regelmæssigt af den kompetente myndighed.

8 // Artikel 4, stk. 2, andet afsnit: Tilpasning af efterprøvningen af forsikrings- og genforsikringsformidlernes omdømme til den ordning, der er omtalt i artikel 3.

15 // Artikel 4a (ny): Bestemmelse om erhvervede rettigheder for forsikringsformidlere, som alle var registreret og opfyldte kravene til uddannelse og erfaring på den dato, hvor Kommissionen fremsatte sit forslag.

10 // Artikel 9 : Indbringelse af klage. Kunder og andre berørte parter, navnlig forbrugerorganisationer, kan indbringe klager. Der skal i øvrigt ske en opfølgning af alle klager.

11 // Artikel 11, stk. 1, litra e), nr. ii og iii: Forsikringsformidlere skal, i overensstemmelse med de procedurer, der er fastsat i direktivet, skriftligt og inden indgåelse af forsikringskontrakten underrette deres kunder om, at de har mulighed for at bede om navnene på det eller de forsikringsselskaber, forsikringsformidleren benytter. Forsikringsformidleren skal oplyse navnene på disse selskaber, hvis kunden anmoder herom.

12 // Artikel 11, stk. 1, afsnit 1a (nyt): Forsikringsformidlere skal, i overensstemmelse med de procedurer, der er fastsat i direktivet, underrette deres kunder om, at de har ret til at bede om navnet på de forsikringsselskaber, de er i forbindelse med.

16 // Artikel 11, stk. 2: Formidleren er forpligtet til at forelægge en objektiv (upartisk) analyse baseret på et så stort antal af de forsikringsaftaler, der er disponible på markedet, at han ifølge faglige kriterier er i stand til at anbefale den bedst egnede forsikringsaftale til opfyldelse af kundens behov.

5. Konklusion

I medfør af EF-traktatens artikel 250, stk. 2, ændrer Kommissionen sit forslag som anført ovenfor.